
Dolgozatomban a rodéziai bozótháborúról írtam, ami 1964-től egészen 1979-ig tartott a
mai Zimbabwe területén. Ez egy többoldalú polgárháború volt, amiben megjelent a gerilla
harcmodor. Egy fehér telepesekből álló kisebbségi rezsim tartotta a kezében a hatalmat, amit
néhány afrikai megelégelt, és a Szovjetunió és Kína támogatásával fellázadt ellenük.
Az érdekessége ennek a háborúnak az, hogy a lázadók többszörös túlerőben voltak, és
gerilla taktikákhoz folyamodtak a telepesekkel szemben, de céljaikat így is nagyon lassan tudták
csak elérni. A legtöbb ütközetben veszítettek, míg a nagyobb csatákat pedig mind elvesztették, és
a háború végén mégis nyertek.
Kutatásommal arra próbálok fényt deríteni, hogy miért voltak katonailag olyan sikeresek
a rodéziaiak a gerillákkal szemben. Ennek persze számos oka van a kiképzéstől kezdve a katonai
vezetésen át, a felszerelésig minden megtalálható. Az érdeklődésem az keltette fel, hogy
befolyásolja-e a harcok kimenetelét, ha helyieket vetnek be egy gerilla háborúban a gerillákkal
szemben, nem pedig külföldről hoznak be katonákat, mint ahogy az a legtöbb gerilla háborúban
szokott lenni.
Ahhoz, hogy ezt kiderítsem tanulmányoznom kellett az egész háborút és az ország
történelmét, amit részletesen be is mutatok dolgozatomban. Ezen kívül megvizsgáltam a
rodéziaiak minden egyes katonai és félkatonai alakulatát, amit szintén részletesen bemutatok.
Ezeken kívül még elemeztem a gerillákat is. Nemutolsó sorban tanulmányoztam az összes
nagyobb ütközetet, amik mind részletesen bemutatásra kerülnek.
Sajnos dolgozatom készítésében akadtak kihívások, mivel többnyire csak angolul lehetett
forrásokat találni, és azok között is kevés volt az, amelyikben szó esett volna a rodéziai katonák
helyismeretéről, és annak a harcokban való hatásairól. Emellett még az is nehézséget okozott a
feldolgozásban, hogy egyes visszaemlékezéseket, dokumentumokat erősen átjár a rasszizmus és
pár ideológia, amit nem szeretnék különösebben belevinni dolgozatomba, de a háború kitörésének
okát és folyamatait lehetetlen ezek nélkül értelmezni.



